ສະພາ​ຄວາມໝັ້ນຄົງ ​ສປຊ ​ຈະລົງຄະແນນສຽງ ຮັບຮອງ​ເອົາ ຮ່າງ​ຍັດຕິ ​ລົງໂທດເກົາຫຼີເໜືອ
ຂໍ້​ກໍ​ານົດຕ່າງໆ ຂອງຮ່າງ​ຍັດ​ຕິ​ນັ້ນ ຖ້າ​ໄດ້​ຖື​ກຮັບຮອງ​ເອົາ​ ​ແລະ​ຖືກ​ຈັດຕັ້ງປະຕິບັດແລ້ວ ຈະ​ເຮັດ​ໃຫ້​ພຽງຢາງ ຂາດ​ລາຍ​ໄດ້​ໄປ 1 ສ່ວນ 3 ຂອງ​ລາຍ​ຮັບ​ທັງໝົດ 3 ຕື້​ໂດ​ລາຕໍ່ປີ.
ສະຫະລັດກໍາລັງຊອກຫາວິທີທາງ ຂໍໃຫ້ສະພາຄວາມໝັ້ນຄົງ ຂອງສະຫະປະຊາ ຊາດ ຮັບຮອງເອົາຮ່າງຍັດຕິຢ່າງວ່ອງໄວ ໃນວັນເສົາມື້ນີ້ ຊຶ່ງຈະເຮັດໃຫ້ເກົາຫລີເໜືອ ເຊົາໄດ້ລາຍຮັບ 1 ຕື້ໂດລາຕໍ່ປີ ເພື່ອຊ່ວຍໃຊ້ເຂົ້າໃນໂຄງການນີວເຄລຍ ແລະລູກ ສອນໄຟຂີປະວຸດທີ່ຜິດກົດໝາຍນັ້ນ ການເຄື່ອນໄຫວເພື່ອທໍາການລົງໂທດເພີ້ມຂຶ້ນດັ່ງກ່າວນີ້ ແມ່ນເປັນການຕອບໂຕ້ ຕໍ່ ການທີ່ພຽງຢາງໄດ້ຍິງທົດລອງລູກສອນໄຟຂີປະວຸດຂ້າມທະວີບ ໃນໄລຍະວັນທີ 3 ແລະ 28 ກໍລະກົດຜ່ານມານີ້ ຊຶ່ງໄດ້ສະແດງໃຫ້ເຫັນວ່າ ປະເທດທີ່ເປັນອັນຕະພານ ແຫ່ງນັ້ນ ດຽວນີ້ອາດມີຄວາມສາມາດທີ່ຈະເອົາແຜ່ນດິນໃຫຍ່ຂອງສະຫະລັດ ແລະ ສ່ວນໃຫຍ່ຂອງທະວີບຢູໂຣບ ເຂົ້າໄປຢູ່ໃນເປົ້າການຍິງຂອງປະເທດດັ່ງກ່າວແລ້ວ ພວກນັກການທູດເວົ້າວ່າ ພາຍຫລັງທີ່ໄດ້ມີການເຈລະຈາກັນເປັນເວລາຫລາຍໆອາ ທິດລະຫວ່າງສະຫະລັດ ແລະຈີນ, ສະພາຄວາມໝັ້ນຄົງຈະຈັດໃຫ້ມີການລົງຄະແນນ ສຽງກັນ ໃນເວລາບ່າຍ 3 ໂມງວັນເສົາມື້ນີ້ ກົງກັບ 19:00 ໂມງ ຕາມເວລາມາດຕະ ຖານສາກົນ, ໃນຂະນະທີ່ສະມາຊິກທັງໝົດ 15 ປະເທດ ໄດ້ເຫັນ ແລະໄດ້ສົນທະນາ ກັນກ່ຽວກັບເນື້ອໃນຂອງຮ່າງຍັດຕິທີ່ສະ ເໜີໂດຍສະຫະລັດນັ້ນແລ້ວ ອີງຕາມນັກການທູດຂອງສະພາຄວາມໝັ້ນຄົງທີ່ມີຄວາມຮູ້ກ່ຽວກັບການເຈລະຈານັ້ນ ເວົ້າວ່າຂໍ້ກໍານົດຕ່າງໆຂອງຮ່າງຍັດຕິນັ້ນ ຖ້າໄດ້ຖືກຮັບຮອງເອົາ ແລະຖືກຈັດຕັ້ງປະຕິ ບັດແລ້ວ ມັນຈະເຮັດໃຫ້ພຽງຢາງ ຂາດລາຍໄດ້ໄປ 1 ສ່ວນ 3 ຂອງລາຍຮັບທັງໝົດ 3 ຕື້ ໂດລາຕໍ່ປີ ທີ່ປະເທດດັ່ງກ່າວໄດ້ມາຈາກການສົ່ງສິນຄ້າອອກໄປຂາຍຕ່າງປະເທດນັ້ນ ໄດ້ຢ່າງມີປະສິດທິຜົນ ຂະແໜງການສົ່ງອອກ 4 ຂະແໜງທີ່ເປັນເປົ້າໝາຍໃນຍັດຕິສະ ບັບນີ້ລວມມີ ຖ່ານຫີນ, ເຫລັກ ແລະແຮ່ເຫລັກ, ກົ່ວ ແລະແຮ່ກົ່ວ, ແລະອາຫານທະເລ ຢູ່ໃນມະຕິສອງສະບັບ ທີ່ໄດ້ຖືກຮັບຮອງເອົາໃນເດືອນມີນາ ແລະເດືອນພະຈິກປີກາຍນັ້ນ ສະພາຄວາມໝັ້ນຄົງໄດ້ວາງຂີດຈໍາກັດໃສ່ການສົ່ງອອກຖ່ານຫີນ ຊຶ່ງເປັນຂະແໜງຂາ ອອກທີ່ໃຫຍ່ທີ່ສຸດຂອງເກົາຫລີເໜືອ ນັກການທູດຂອງສະພາຄວາມໝັ້ນຄົງດັ່ງກ່າວເວົ້າວ່າ "ຢູ່ໃນຮ່າງຍັດຕິສະບັບນີ້ບໍ່ໄດ້ມີ ຂີດຈໍາກັດ, ບໍ່ໄດ້ມີຖ່ານຫີນທີ່ອານຸຍາດສົ່ງອອກໄດ້, ສິນຄ້າຂາອອກທັງໝົດ ຕ້ອງໄດ້ຢຸດ ຕິລົງ ມັນຈະຖືກຫ້າມບໍ່ໃຫ້ສົ່ງອອກຈາກເກົາຫລີເໜືອເລີຍ " ໂດຍການຍົກເລີກຂີດຈໍາກັດນັ້ນ ນັກການທູດດັ່ງກ່າວເວົ້າວ່າ ມັນຈະເຮັດໃຫ້ລາຍຮັບ ຈາກການສົ່ງອອກຂອງເກົາຫລີເໜືອຫລຸດລົງ 4 ລ້ານໂດລາຕໍ່ປີ ໃນທັນທີທັນໃດໂລດ ເຫລັກ ແລະແຮ່ເຫລັກ ກໍຈະຖືກລວມເຂົ້າໃນການເກືອດຫ້າມຢ່າງເຕັມສ່ວນເຊັ່ນກັນ ຊຶ່ງ ຈະເຮັດໃຫ້ເກົາຫລີເໜືອຂາດລາຍຮັບໄປປະມານ 251 ລ້ານໂດລາໃນປີນີ້ ນອກນັ້ນ ຈະ ມີການຫ້າມສົ່ງອອກກົ່ວ ແລະແຮ່ກົ່ວ ອີກດ້ວຍ ທີ່ຄາດກັນວ່າ ຈະສ້າງລາຍຮັບໃຫ້ປະເທດ ດັ່ງກ່າວ 113 ລ້ານໂດລາໃນປີນີ້ ແລະການຫ້າມການສົ່ງອອກອາຫານທະເລ ທີ່ຄາດວ່າ ຈະນໍາລາຍຮັບມາໃຫ້ປະເທດນັ້ນ ເກືອບຮອດ 300 ລ້ານໂດລາ ໃນປີ 2017 ນີ້